**REGULAMENTUL CONCURSULUI**

**“Aventură de Descoperire în Târgu Mureș – Câștigă un Weekend în Familie!”**

**SECȚIUNEA 1. ORGANIZATORUL CONCURSULUI**

**1.1.** Concursul „Aventură de Descoperire în Târgu Mureș – Câștigă un Weekend în Familie!” (denumit în continuare „Concursul”) este organizat de către Administrația Grădinii Zoologice și a Platoului Cornești, cu sediul în cu sediul în Strada Verii, Nr. 57, Târgu Mureș, Județul Mureș, Tel: 0265 236 408 , Cod Unic de Înregistrare 45202174, reprezentată legal de SZANTHO JANOS (director general) , în colaborare cu **Muzeul Județean Mureș (Palatul Culturii)** și **Hotelul Concordia**, denumiți în continuare „Organizatorii”,.

**1.2.** Regulamentul oficial (denumit în continuare „Regulamentul”) este întocmit și va fi făcut public conform legislației aplicabile din România, fiind disponibil în mod gratuit pe site-ul [www.zootirgumures.ro](http://www.zootirgumures.ro) și la punctul de informare din incinta Grădinii Zoologice Tg. Mureș.

**SECȚIUNEA 2. PERIOADA ȘI ARIA DE DESFĂȘURARE A CONCURSULUI**

**2.1.** Concursul se desfășoară în perioada **30 iulie – 20 august 2025**, în incinta Grădinii Zoologice Tg. Mureș, cu respectarea prezentului Regulament.

**2.2.** Organizatorul își rezervă dreptul de a modifica perioada și/sau locul de desfășurare a Concursului, cu condiția de a anunța public aceste modificări înainte de intrarea în vigoare, prin aceleași mijloace de comunicare prin care a fost făcut public Regulamentul inițial.

**SECȚIUNEA 3. DREPTUL DE PARTICIPARE**

**3.1.** Participarea este permisă tuturor persoanelor fizice, cu **vârsta minimă de 18 ani**, cetățeni români, care:

* vizitează Grădina Zoologică în perioada concursului și/sau
* dețin un cont personal activ pe Facebook sau Instagram.

**3.2.** Nu pot participa la Concurs angajații Organizatorului, rudele de gradul I și II ale acestora, precum și alte persoane implicate direct în organizarea și desfășurarea Concursului.

**3.3.** Prin înscrierea în Concurs, participanții declară că au citit, înțeles și sunt de acord cu prevederile Regulamentului.

**SECȚIUNEA 4. MECANISMUL CONCURSULUI**

4.1 **Pașii necesari pentru înscriere:**

* Răspunde printr-un **comentariu** la întrebarea din postarea oficială a concursului.
* **Distribuie public** postarea pe propriul profil (asigură-te că setarea de confidențialitate este publică, altfel participarea nu va fi validă).

4.2 **Număr de participări:** Fiecare persoană poate participa o singură dată, cu un singur cont.

**SECȚIUNEA 5. DESEMNAREA CÂȘTIGĂTORILOR**

**5.1.** **Tragerea la sorți:**

* Tragerea la sorți se va face în mod aleatoriu, și anunțat public în cadrul zilei aniversare a Grădinii Zoologice, pe 23 august 2025, în prezența unei comisii formate din reprezentanții Organizatorului.
* Se vor extrage un titular și un număr de trei rezerve (în caz de neprezentare, invalidare etc.).

**5.2.** **Atribuirea premiilor:**

* După validarea câștigătorului, acesta va fi contactat la datele de contact furnizate (telefon/e-mail).
* În cazul în care câștigătorul nu poate fi contactat în termen de o săptămână sau refuză premiul, se va apela la rezerve, în ordinea extragerii.
* Pentru ridicarea premiului, câștigătorii trebuie să prezinte un document de identitate valabil.
* Lista câștigătorilor va fi publicată pe site-ul oficial www.zootirgumures.ro și la punctul de informare din incinta Grădinii Zoologice.

**SECȚIUNEA 6. DESCRIEREA PREMIILOR**

**6.1.** **Premiul constă într-un weekend pentru o familie** în Târgu Mureș, care include:

* 1 noapte de cazare într-un apartament, cu mic dejun inclus, oferit de **Hotel Concordia (**Apartamentul oferit este potrivit pentru o familie, iar condițiile de cazare pot fi adaptate în mod flexibil -inclusiv paturi suplimentare pentru copii-, în funcție de nevoile beneficiarului.)
* bilete de intrare la **Muzeul Județean Mureș (Palatul Culturii)**
* bilete de intrare la **Grădina Zoologică Târgu Mureș**

**6.3**. Premiul nu este transferabil, nu poate fi convertit în bani și nu include transportul, mesele sau alte cheltuieli personale.

**6.4.** În cazul în care un câștigător refuză premiul sau nu poate fi contactat în termenul stabilit, premiul va fi atribuit automat primului rezervă extras. Dacă nici rezervele nu revendică premiul, acesta rămâne la dispoziția Organizatorului, care poate decide redistribuirea acestuia printr-o nouă extragere sau utilizarea sa pentru un alt eveniment similar.

**6.5.** În cazul în care Organizatorul nu mai poate furniza premiul anunțat din motive independente de acesta, își rezervă dreptul de a oferi un premiu alternativ de valoare similară, anunțând în prealabil participanții.

Organizatorul nu este responsabil pentru eventuale pierderi sau deteriorări ale premiului după ce acesta a fost înmânat câștigătorului.

**6.6.** Premiul poate fi revendicat și utilizat până cel târziu la data de 31.11.2025, în funcție de disponibilitatea locurilor, cu o rezervare prealabilă.

**SECȚIUNEA 7. PROTECȚIA DATELOR PERSONALE (GDPR)**

**7.1.** **Datele personale prelucrate:**

* În scopul organizării și desfășurării Concursului, precum și pentru acordarea premiilor, Organizatorul colectează de la participanți: nume, prenume, număr de telefon și/sau adresă de e-mail.
* Furnizarea acestor date este necesară în vederea contactării participanților câștigători și pentru îndeplinirea obligațiilor legale (ex.: validarea și atribuirea premiilor). Refuzul de a furniza aceste date duce la imposibilitatea înscrierii în Concurs.

**7.2.** **Scopul și temeiul prelucrării datelor:**

* Scopul principal al prelucrării datelor este asigurarea participării la Concurs, validarea și acordarea premiilor, precum și îndeplinirea obligațiilor legale și fiscale aferente.
* Temeiul legal al prelucrării datelor cu caracter personal este reprezentat de:
a) Art. 6 alin. (1) lit. (b) din GDPR – prelucrarea este necesară pentru executarea unui contract (Regulamentul de față reprezintă contractul dintre Organizator și participant);
b) Art. 6 alin. (1) lit. (c) din GDPR – respectarea unei obligații legale (ex.: înregistrarea și impozitarea premiilor, dacă este cazul).

**7.3.** **Durata stocării datelor:**

* Datele personale ale participanților vor fi păstrate doar pe perioada necesară desfășurării Concursului, validării câștigătorilor și atribuirii premiilor, precum și ulterior pentru perioada impusă de obligațiile legale aplicabile (ex.: obligații de arhivare, evidențe contabile și fiscale).

**7.4.** **Drepturile participanților cu privire la datele personale**
În conformitate cu GDPR, participanții beneficiază de următoarele drepturi:

* **Dreptul de acces** la datele personale;
* **Dreptul la rectificare** a datelor inexacte sau completarea datelor incomplete;
* **Dreptul la ștergere** („dreptul de a fi uitat”) în măsura în care nu există o altă bază legală pentru păstrarea datelor;
* **Dreptul la restricționarea prelucrării**;
* **Dreptul la portabilitatea datelor**;
* **Dreptul la opoziție** privind prelucrarea datelor, din motive legate de situația particulară a persoanei vizate;
* **Dreptul de a depune o plângere** la Autoritatea Națională de Supraveghere a Prelucrării Datelor cu Caracter Personal (ANSPDCP).

**7.5.** **Contact privind protecția datelor**

* Pentru exercitarea drepturilor menționate anterior sau pentru orice alte solicitări legate de datele personale, participanții pot trimite o solicitare scrisă la adresa:AGZPC Str Verii 57, sau prin e-mail, la dpo@zootirgumures.ro.

**SECȚIUNEA 8. RĂSPUNDEREA ORGANIZATORULUI**

**8.1.** Organizatorul nu își asumă răspunderea pentru:

* Formularul de participare necompletat conform indicațiilor, incomplet, ilizibil, deteriorat sau trimis după expirarea termenului;
* Eventualele erori tehnice, defecțiuni, întârzieri sau alte probleme apărute în desfășurarea Concursului, ce se datorează unor factori independenți de voința Organizatorului;
* Situațiile în care participanții furnizează date incorecte, incomplete sau false, ducând la imposibilitatea contactării.

**8.2.** În eventualitatea unor dispute între participanți cu privire la validitatea înscrierilor, decizia Organizatorului este definitivă.

**SECȚIUNEA 9. TAXE ȘI IMPOZITE**

**9.1.** Organizatorul se obligă să calculeze, să rețină și să vireze la bugetul de stat impozitul aferent veniturilor din premii, dacă legislația fiscală în vigoare o impune, pentru premiile acordate în cadrul Concursului.

**9.2.** Orice alte obligații de natură fiscală sau de altă natură, în legătură cu premiul, revin în exclusivitate câștigătorului, conform legislației în vigoare.

**SECȚIUNEA 10. FORȚA MAJORĂ**

**10.1.** Forța majoră înseamnă orice eveniment care nu poate fi controlat, remediat sau prevăzut de către Organizator, inclusiv imposibilitatea Organizatorului, din motive independente de voința sa, de a-și îndeplini obligațiile asumate prin Regulament.

**10.2.** Dacă o situație de forță majoră împiedică sau întârzie total sau parțial organizarea și desfășurarea Concursului, Organizatorul va fi exonerat de răspunderea privind îndeplinirea obligațiilor sale pentru perioada în care această îndeplinire va fi împiedicată sau întârziată.

**SECȚIUNEA 11. LITIGII**

**11.1.** Eventualele litigii apărute între Organizator și participanții la Concurs vor fi soluționate pe cale amiabilă. În cazul în care soluționarea amiabilă nu este posibilă, litigiile vor fi soluționate de către instanțele judecătorești române competente.

**11.2.** Prin participarea la acest Concurs, participanții acceptă prevederile prezentului Regulament.

**SECȚIUNEA 12. DISPOZIȚII FINALE**

**12.1.** Regulamentul oficial al Concursului este disponibil în mod gratuit pentru toți participanții, pe site-ul Organizatorului și la Punctul de informare în Grădina Zoologică Tg. Mureș.

**12.2.** Organizatorul își rezervă dreptul de a modifica prezentul Regulament, cu condiția de a anunța public și în mod oficial modificările efectuate, prin aceleași mijloace utilizate pentru aducerea la cunoștință a Regulamentului inițial.

**12.3.** Prin participarea la Concurs, participanții declară că au citit și acceptat necondiționat prevederile prezentului Regulament.

**Mult succes! Nu rata șansa de a descoperi Târgu Mureș alături de familia ta!**
#TârguMureșTeAșteaptă #WeekendÎnFamilie #ConcursTGM #ZooTGM #MuzeulJudețeanMureș #HotelConcordia

**#MarosvásárhelyFelfedezők #zoomures #marosvasarhelyiallatkert #Kultúrpalota #megyeimuzeum #mjm #ConcordiaHotel #CsaládiHétvége #Nyereményjáték #Marosvásárhely**

**Organizator**,
AGZPC

Szánthó János

28.07. 2025